तामुलपुर,फेब्रुवारि  16  : बीटीसी खुंथायनि गाहाय आरो बड'लेन्ड पिपल्स प्रन्ट ( बीपीएफ ) राजखान्थि दोलोनि दैदेनगिरि हाग्रामा महिलारि बिथांआ सनिबाराव बुङोदि,जम्मु आरो काश्मीर हादोरसानि सिङाव थानाय पुलवामा गाग्लोबनायनि फिन्नायखौ होनो थाखाय आरो हादोर सिबिनो थाखाय बीटीसी ओनसोलनिफ्राय सा  500  सो बर' लाइमोनफोरखौ दैथायहरनो हागोन,जुदि गोनांथि जायोब्ला ।थांनाय  14  फेब्रुवारि  2019  आव जुम्मु आरो काश्मीरनि पुलवामा जिल्लायाव जाइस - इ - महामद उदखारि हान्जानि गाग्लोबनायाव गासै सा  40  निबो बांसिन सीआरपीएफ रौनिया हान्जानि सोद्रोमाफोरा जिउ खोमानो गोनां जादोंमोन ।